b'\n_START_ARTICLE_\nLunenburg\n_START_SECTION_\nZnamenitosti\n_START_PARAGRAPH_\nLunenburg bio drugi britanski kolonijalni "grad-model", nakon Halifaxa (1749.). Model-grad je bio va\xc5\xbean aspekt britanske imperijalne politike za nesmetano djelovanje kolonije koji je izradila Uprave za trgovinu i planta\xc5\xbee. Lunenbur\xc5\xa1ki plan iz 1753. je posjedovao sva na\xc4\x8dela grada-modela: geometrijski pravilne ulice i \xc4\x8detvrti s javnim prostorima, doplatkom za utvr\xc4\x91enja i jasnom razlikom izme\xc4\x91u urbanih i ruralnih podru\xc4\x8dja. Od svih njih, danas nisu pre\xc5\xbeivjele samo utvrde._NEWLINE_Grad je iznena\xc4\x91uju\xc4\x87e jednobrazan s preko 95% gra\xc4\x91evina od drveta, uglavnom uporabom tzv. coulisse tehnike gradnje (drveni okvirovi ispunjeni vodoravnim daskama) koja je neuobi\xc4\x8dajena za Sjevernu Ameriku. Obrazac stambenih gra\xc4\x91evina se ponavlja u javnim i lu\xc4\x8dkim gra\xc4\x91evinama, ali i u crkvama. Grad je mjesto najstarijeg kontinuirano kori\xc5\xa1tenih luteranskih i prezbiterijanskih crkava u Kanadi, od osnutka grada 1753. god. Anglikanska crkva sv. Ivana (St John\'s Anglican Church) iz 1754. god., druga najstarija protestantska crkva u Kanadi, se smatra najboljim primjerom tzv. "stolarske gotike".'